GiliGold/VAD_KnessetCorpus huggingface dataset:
יריב לוין: "ולמעט ישיבות שאותן יתיר יושב ראש הכנסת באופן חריג.
יריב לוין: ישיבות בתקופה זו יבואו במניין הישיבות המירבי, כאמור לעיל.
יריב לוין: " כמו כן, לא תהיה הגבלה גם בתקופה הזאת על קיום ישיבות של ועדת חוץ וביטחון וועדת הכספים, מטבע המצב.
<ארבל אסטרחן: בעצם, גם 1 וגם 2 לא יחולו על חוץ וביטחון וכספים.
<ירדנה מלר-הורוביץ: נכון.
<ירדנה מלר-הורוביץ: זה הניסוח.
יריב לוין: "על יושבי-ראש הוועדות להודיע לחברי הוועדה על קיום ישיבה בפגרה ועל סדר היום מוקדם ככל האפשר, לפחות ארבעה ימים לפני יום כינוס הישיבה" – שוב, אני מציע שהוראת סעיף 4, לפחות על ועדת חוץ וביטחון לא תחול בנסיבות הקיימות.
יריב לוין: אני חושב שלגבי ועדת כספים זה יכול להישאר, לא?
<ארבל אסטרחן: אני חייבת לומר שבעבר היו מקרים שגם בכספים רצו, אבל - - -
יריב לוין: אני מציע שאנחנו נחריג פה ונאמר: אלא אם ניתן אישור של יושב-ראש הכנסת לכינוס בזמן קצר יותר.
<ארבל אסטרחן: לכספים.
<ירדנה מלר-הורוביץ: ועמדתכם לגבי סיורים – אם סיור שווה ישיבה.
יריב לוין: שווה ועדה, מבחינתנו, לכל דבר ועניין.
<ירדנה מלר-הורוביץ: אז תדגישו גם את זה.
יריב לוין: כן, אבל בסעיף 4 ניתן סמכות ליושב-ראש כדי שתהיה איזושהי גמישות פה אם יהיה צריך.
<ארבל אסטרחן: כספים.
<ארבל אסטרחן: חוץ וביטחון יכול בלי אישור.
יריב לוין: חוץ וביטחון בלי אישור.
אברהם מיכאלי: זה אותו הסדר של שנה קודמת?
יריב לוין: כן, עם הרחבה קצת לחוץ וביטחון בגלל המצב הנוכחי.
יריב לוין: גם היא אושרה.
יריב לוין: אני מכאן עובר להצעת חוק שירות הביטחון הכללי (תיקון מס' 2) (יושב ראש ועדת הכנסת לענייני השירות), התשע"ד–2014, הכנה לקריאה שנייה ושלישית, לרבות מתן פטור מחובת הנחה.
יריב לוין: ארבל, תציגי את החוק שיזמנו כאן בוועדה בקריאה הראשונה.
<ארבל אסטרחן: ההצעה היא קצרה ופשוטה, ומוצע לאשר אותה כפי שהייתה גם בקריאה הראשונה.
<ארבל אסטרחן: יש היום בחוק השב"כ הוראה שהיא די חריגה ביחס לחוקים אחרים, שקובעת שוועדת המשנה למודיעין ולשירותים חשאיים של ועדת החוץ והביטחון תשמש כוועדת הכנסת לענייני השירות, ואז יש הוראה שאומרת שיושב-ראש הוועדה יהיה יושב-ראש ועדת החוץ והביטחון של הכנסת.
<ארבל אסטרחן: מה שמוצע כאן זה למחוק את אותה הוראה שאומרת שבהכרח, יושב-ראש ועדת המשנה יהיה יושב-ראש ועדת החוץ והביטחון, ולאפשר לבחור את יושב-ראש ועדת המשנה מבין חברי הוועדה, כפי שמקובל לגבי כל יתר ועדות המשנה בכנסת בכלל, ובוועדת חוץ וביטחון.
איילת שקד: כדי שאתה ואלקין תוכלו להתחלף?
יריב לוין: אגיד לך מה הבעיה.
יריב לוין: המצב הוא שהיום, בחוץ וביטחון היושב-ראש הוא לא יושב-ראש ועדת המשנה.
יריב לוין: בדרך כלל, אין הוראות בחוק שקובעות - - -
איילת שקד: מי יושב-ראש ועדת המשנה?
יריב לוין: אין הוראות בחוק שקובעות חיוב - - -
איילת שקד: אתם עוברים על החוק?
יריב לוין: לא, אנחנו לא עוברים על החוק כי מה שקורה, שבכל פעם שוועדת המשנה דנה בעניין של השב"כ, הוא מנהל את הישיבה, אבל בעיקרון, אין בדרך כלל הוראות בחוק שקובעות מי יהיה יושב-ראש ועדת המשנה, שזה תמיד בסמכות של הוועדה כשהיא ממנה, למנות.
יריב לוין: פה קבעו איזו הוראה בכלל דרך חוק השב"כ.
פנינה תמנו: על כל עניין היא ממנה יושב-ראש ועדת משנה?
יריב לוין: בדרך כלל, כשוועדה מקימה ועדות משנה, החוק לא מכתיב מי יהיה יושב-ראש ועדת המשנה.
פנינה תמנו: מי אמור לקבוע את זה?
פנינה תמנו: היושב-ראש עצמו?
יריב לוין: הם קובעים בוועדה.
פנינה תמנו: על כל נושא וכל עניין?
יריב לוין: כל ועדה מוסמכת להקים ועדת משנה לכל נושא ועניין, ככה זה תמיד, והיא ממנה את הרכב ועדת המשנה ואת היושב-ראש שלה, תמיד.
אורי מקלב: באישור ועדת הכנסת.
<אתי בן יוסף: לא.
<אתי בן יוסף: רק משותפות.
יריב לוין: לא, לא, זה סמכות של הוועדות.
פנינה תמנו: אבל אין הוראות איך ממנים ואם הוא יכול להיות קבוע.
יריב לוין: לא, אין שום הגבלה על זה.
יריב לוין: מתוך חברי הוועדה.
יריב לוין: מה שקורה הוא שבחוץ וביטחון למשל יש למעלה מעשר ועדות משנה כאלה, כל אחת בראשות מישהו אחר.
יריב לוין: משום מה, במקרה הזה מישהו קבע, בכלל דרך חוק אחר, לא דרך חוק הכנסת, בחוק השב"כ איזו הוראה שאמרה שיושב-ראש ועדת המשנה שידון בשב"כ יהיה יושב-ראש ועדת חוץ וביטחון, כאשר ועדת המשנה עצמה, הסמכויות שלה הן על שורה של גופים – שבויים ונעדרים, שב"כ, מוסד, אגף מודיעין של צה"ל וכן הלאה - -
<ארבל אסטרחן: החוק לא אומר מי עומד בראשן.
יריב לוין: - - ובכל הנושאים האלה אין הוראה כזאת.
פנינה תמנו: נושא ספציפי רק?
יריב לוין: יוצא מצב שהוא לא הגיוני.
פנינה תמנו: כנראה שיש היגיון מאחורי הבקשה הזאת והסעיף הזה.
יריב לוין: ההיגיון לא ברור.
פנינה תמנו: לא, אז צריך לחפש את ההיגיון.
פנינה תמנו: יכול להיות שלשב"כ היה היגיון.
יריב לוין: תראי איזה אבסורד נוצר.
יריב לוין: הייתה לנו תקופה של חצי שנה שלא היה יושב-ראש ועדת חוץ וביטחון בכלל, והיה יושב-ראש ועדת משנה שזה צחי הנגבי.
יריב לוין: לפי החוק הזה, התוצאה הייתה שהוא לא יכול היה לדון ולפקח על עבודת השב"כ.
פנינה תמנו: אני מנסה לחפש את ההיגיון הבסיסי של מי שקבע את ההוראה הזאת.
יריב לוין: גם השב"כ, אגב, לא מתנגד לתיקון הזה.
פנינה תמנו: אני דווקא מאמינה שהמחוקקים - - -
יריב לוין: לא, אני אומר לך שאין היגיון.
יריב לוין: תביני מה זה יצר.
יריב לוין: במצב שאין יושב-ראש ועדת חוץ וביטחון, יש לוועדת משנה למודיעין סמכות פיקוח מלאה על כולם – על אגף מודיעין, על מוסד, על כל הגורמים, חוץ מעל השב"כ.
יריב לוין: על השב"כ היא לא יכולה לפקח כי אין יושב-ראש שיכול לכנס אותה.
יריב לוין: זאת ההצעה, אני מציע שנקרא אותה.
<ארבל אסטרחן: "בחוק שירות הביטחון הכללי, התשס"ב–2002, בסעיף 6(א), המילים "יושב ראש הוועדה יהיה יושב ראש ועדת החוץ והביטחון של הכנסת" – יימחקו.
יריב לוין: רבותי, הערות נוספות.
יריב לוין: מי בעד פטור בקריאה שנייה ושלישית להצעת החוק?
יריב לוין: שוב, נראה לי פה אחד, אין מתנגדים, אין נמנעים.
יריב לוין: צריך לבקש לשים את זה על סדר-היום, נגמור את זה היום כבר, חבל לעכב את זה.
<אתי בן יוסף: ביקשתי.
יריב לוין: אני עובר לנושא תקנות משכן הכנסת בעניין הכנסת מצלמות למשכן הכנסת.
יריב לוין: ארבל, אולי תתני לנו איזושהי סקירה והתייחסות לכל הנושא הזה.
<ארבל אסטרחן: הייתה ישיבה בעניין הזה ב-15 במאי, זוהי ישיבת המשך.
<ארבל אסטרחן: כזכור, כפי שהוסבר אז, מאיפה הכול התחיל?
<ארבל אסטרחן: יש היום איזושהי הוראה בתקנות משכן הכנסת – אלה תקנות של יושב-ראש הכנסת, באישור ועדת הכנסת – שאוסרת הכנסת מצלמות לכנסת.
<ארבל אסטרחן: זוהי הוראה ישנה.
<ארבל אסטרחן: העניין הזה עלה אצל יושב-ראש הכנסת כאשר נאמר שבעצם אין יותר משמעות לסעיף הזה מאז שכולם מסתובבים עם טלפונים שיכולים לצלם, להקליט ולהסריט.
<ארבל אסטרחן: ואז, מה שהוצע באותה ישיבה אצל יושב-ראש הכנסת זה שבתקנות תיקבע הוראה – הנוסח שגם מופיע בפניכם – במקום ההוראה שאוסרת הכנסת מצלמות תהיה הוראה שאומרת ש"קצין הכנסת רשאי להורות על כללים והגבלות לעניין הכנסה של מכשיר המשמש לצילום או להקלטה למשכן הכנסת והשימוש בו בתחומי המשכן.
<ארבל אסטרחן: " זאת אומרת, לא להגיד שאפשר להכניס באופן חופשי אלא לתת סמכות לקצין לקבוע הוראות בעניין.
<ארבל אסטרחן: בעצם פורמלית, הסמכות של ועדת הכנסת היא לאשר את הסעיף הזה בתקנות.
אורי מקלב: את זה אין לו היום?
<ארבל אסטרחן: היום, פורמלית מה שכתוב בתקנות זה שאסור להכניס מצלמות.
<ארבל אסטרחן: כמובן שלא נוהגים, לא לוקחים לאנשים את הטלפונים, אבל מכאן התעורר הצורך.
<ארבל אסטרחן: בנוסף, רצינו להביא בפני ועדת הכנסת גם את הנוסח המוצע של ההנחיות של הקצין, למרות שפורמלית זה לא בסמכות של הוועדה, אבל שהוועדה תוכל לראות מה מוצע להביא בפניה לצד אותו תיקון תקנות.
<ארבל אסטרחן: בישיבה הקודמת היו כמה הערות שהכנסנו אותן לנוסח ב"עקוב אחר השינויים", אתם יכולים לראות אותן.
<ארבל אסטרחן: היו הצעות לא מעטות בישיבה, כדאי לעבור על זה ולראות מה מוצע.
<ארבל אסטרחן: מה שמוצע כנוסח של הנחיית הקצין, ייאמר כך: "נוכח העובדה שהשימוש בטלפונים הכוללים מצלמות, המאפשרות גם צילומי וידאו והקלטה, הפך נפוץ מאד, החליט יושב ראש הכנסת לבטל את האיסור שנקבע בעבר על הכנסת מצלמות למשכן הכנסת.
<ארבל אסטרחן: בנסיבות אלה, וכדי שהשימוש במצלמות במשכן לא יפריע לסדר ולביטחון, יחולו הוראות אלה על השימוש במצלמות במשכן, בהתאם לסעיף 11 לתקנות", שזה הסעיף שהצגתי.
<ארבל אסטרחן: 1.
<ארבל אסטרחן: הכנסת מצלמות, לרבות טלפונים הכוללים מצלמות, למשכן הכנסת מותרת, בכפוף לבדיקה ביטחונית כמקובל לגבי חפצים המוכנסים למשכן.
<ארבל אסטרחן: 2.
<ארבל אסטרחן: בכל מקרה של צילום במשכן הכנסת, יש להישמע להוראות אנשי משמר הכנסת והסדרנים.
<ארבל אסטרחן: אנשי המשמר והסדרנים יבטיחו כי אין בצילום משום הפרעה לביטחון ולסדר במשכן או מטרד לבאי הבית.
<ארבל אסטרחן: " עכשיו יש חלוקה למתחמים.
אברהם מיכאלי: אגב, זה כולל עיתונאים, זה כולל את כולם?
אברהם מיכאלי: כי עד עכשיו העיתונאים עברו ביקורת מיוחדת.
<ארבל אסטרחן: אני חושבת שאולי הם מכניסים ציוד מיוחד.
<ארבל אסטרחן: זה הכלל וזה חל על טלפון, על מצלמה.
אברהם מיכאלי: מדובר על מצלמות, לא טלפונים.
<יוסף גריף: כולם נבדקים.
<יוסף גריף: אנחנו בודקים, כולל עיתונאים.
<ארבל אסטרחן: עכשיו יש חלוקה למתחמים: "במליאת הכנסת, לרבות ביציעים הצילום מותר, ללא פלאש, ובלבד שאין בכך הפרעה לעבודת הכנסת ולסדר באולם המליאה או ביציע.
<ארבל אסטרחן: " בוועדות הכנסת - הצילום מותר רק ממקום שיוגדר לכך בחדר הוועדה לפי הנחיות מנהל/ת הוועדה - והסדרנים, ובלבד שאין בכך הפרעה לעבודת הוועדה.
<ארבל אסטרחן: בישיבות ועדות שאינן פתוחות לתקשורת, הצילום וההקלטה אסורים.
אורי מקלב: במליאת הכנסת, לרבות ביציעים.
אורי מקלב: זה רק ביציעים.
<ארבל אסטרחן: אם נמצא עוזר למטה או חבר כנסת מצלם.
<יוסף גריף: גם בתאי המומחים באולם המליאה.
<ארבל אסטרחן: אני רואה אגב שלא התייחסנו להקלטה במליאת הכנסת.
<ארבל אסטרחן: בהמשך יש גם התייחסויות להקלטה.
אברהם מיכאלי: בשבוע שעבר הייתה פה תקרית.
<ארבל אסטרחן: בישיבה הקודמת חבר הכנסת שטרית – שלא נמצא פה עכשיו – הציע להוסיף את מה שאתם רואים, את התוספת ב-4, ועל זה התעורר ויכוח שבעקבותיו גם הוסכם להפיץ את הנוסח הזה, שיושב-ראש ועדה רשאי לאסור על הנוכחים בישיבת ועדה לצלם או להקליט אם הדבר מפריע למשתתפים.
<ארבל אסטרחן: ופה נאמר שמצד אחד, ממילא הישיבות מצולמות הרי על-ידי ערוץ הכנסת ומשודרות, אז מה פתאום כשמדובר בישיבה פתוחה – לא מדובר על ישיבה חסויה – שיושב-ראש ועדה יוכל לאסור, רק על דעת עצמו?
<ארבל אסטרחן: לגבי זה התעוררה שאלה.
אורי מקלב: יש מקרים שזה מפריע - - -
אברהם מיכאלי: יש גם מקרים, אנשים שבאים לדבר בוועדה, מסיבות כאלה או אחרות, מבקשים שלא יצלמו אותם.
אברהם מיכאלי: היו פה מקרים לא נעימים שאדם שפך את לבו בצורה מאוד אינטימית, ולא רצינו שמישהו יצלם.
<ארבל אסטרחן: בסדר, זה נותן סמכות ליושב-ראש הוועדה לעשות את זה.
<ארבל אסטרחן: בחדרים של חברי הכנסת ועובדי הכנסת, הצילום וההקלטה מותרים רק באישור מראש של חבר הכנסת או עובד הכנסת, לפי העניין.
<ארבל אסטרחן: קודם היה כתוב בתיאום מראש עם יושבי החדר, ופה בישיבה הקודמת התעוררה שאלה האם מספיק שהעוזרים יתירו או רק חבר הכנסת.
אברהם מיכאלי: העוזרים לא יתירו כלום.
אורי מקלב: אני שואל שאלה של ניסוח.
אורי מקלב: הצילום וההקלטה מותרים, אלא.
אורי מקלב: אסורים.
אורי מקלב: הנחת היסוד - - -
<ארבל אסטרחן: תראה את 6.
<ארבל אסטרחן: בסעיף 6 למשל ככה זה כתוב.
אורי מקלב: בחדרים ככה זה כתוב, קל וחומר.
אורי מקלב: אם במסדרונות אסורים, כהנחת עבודה - -
<ארבל אסטרחן: אפשר להפוך את הניסוח.
אורי מקלב: - - אותה שפה צריכה להיות לגבי הכול, לא צריך להיות שינוי.
<ארבל אסטרחן: אפשר.
<ארבל אסטרחן: אפשר להגיד שזה אסור, אלא - - -
אורי מקלב: למעט באישור.
יריב לוין: הערה מקובלת.
אברהם מיכאלי: כל מקום יהיה אסור.
<ארבל אסטרחן: דיברנו על 5.
<ארבל אסטרחן: ב-6, במסדרונות, ככלל, הצילום וההקלטה אסורים, למעט מקומות שהוגדרו מראש כעמדות צילום על-ידי קצין הכנסת ודובר הכנסת.
<ארבל אסטרחן: 7.
<ארבל אסטרחן: הצילום וההקלטה אסורים באופן מוחלט במזנונים, בחדר הכושר, בחדרי השירותים ובמקומות שקצין הכנסת יקבע כי יש בצילום או בהקלטה בהם משום הפרעה לבאי הבית.
<ארבל אסטרחן: 8.
<ארבל אסטרחן: למשתתפים בסיורים מותר לצלם באישור מדריך הסיור ובהתאם להנחיותיו.
<ארבל אסטרחן: פה רציתי להבהיר שכמובן כל ההוראות האלה כפופות להוראות החוק על הגנת הפרטיות והאזנות סתר, והכללים האלה חלים, זה ברור.
<ארבל אסטרחן: יש כאן שני דברים שלא מופיעים.
<ארבל אסטרחן: אחד, לגבי הוועדות, האם רוצים לקבוע משהו מיוחד - העירו לי על כך – לפני שמתחילה ישיבת הוועדה או אחרי שהיא מסתיימת, כי בוועדות אמרנו שהצילום מותר.
דוד רותם: אלא אם כן היושב-ראש מחליט שאסור.
<ארבל אסטרחן: רוצים להגיד משהו מיוחד על הזמן לפני שמתחילה הישיבה.
דוד רותם: תכתבי שבוועדות זה גם לפני וגם אחרי.
יריב לוין: כן, אני חושב שלפני ואחרי זה אסור.
יריב לוין: ואני מציע עוד דבר, שכל הקביעות האלה בסעיפים 3 עד 8, תינתן סמכות לקצין להיתן, במקרים שהוא מוצא לנכון, הוראות אחרות.
<ארבל אסטרחן: זה גם מופיע ב-2.
יריב לוין: חייב להיות מישהו שיכול באיזשהו מקרה, אבל זה צריך להיות במפורש מצב שלמשל מחליטים מאיזושהי סיבה למנוע צילום במליאה באיזשהו מקרה.
יריב לוין: אני חושב שמישהו, צריך שתהיה לו סמכות שיורית כזאת.
<ארבל אסטרחן: בסדר, אז זה יהיה הקצין.
<ארבל אסטרחן: ב-4, 5, 6 ו-7 דיברנו בכל מקום על "צילום והקלטה".
<ארבל אסטרחן: משום מה, ב-3, במליאה, זה לא הוכנס.
אורי מקלב: אדרבה.
אורי מקלב: המקרה האחרון מראה.
דוד רותם: זה צריך להיות "צילום והקלטה".
דוד רותם: המקרה האחרון רק מוכיח כמה זה נכון.
<ארבל אסטרחן: לא, אבל דווקא מותרים.
אורי מקלב: הם מותרים.
אורי מקלב: מה שלא כך, אסור.
יריב לוין: המקרה האחרון הוא מעולם האתיקה.
<ארבל אסטרחן: אז יהיה הצילום וההקלטה מותרים גם ב-3.
<ארבל אסטרחן: בסדר, תיקנו את זה: ב-3 קבענו, והקלטה; בוועדות, לפני ואחרי אסור; ב-5 הופכים את הסדר.
אורי מקלב: ערוץ 99 הוא חריג בכל התקנות האלה?
יריב לוין: לא, הוא מצלם במליאה.
אורי מקלב: במליאה, והוא גם מצלם במסדרונות הכנסת.
<קריאה: רק במקומות שמותרים.
<ארבל אסטרחן: וקצין הכנסת תמיד יוכל למנוע צילום והקלטה מטעמים של שמירת הסדר והביטחון.
דוד רותם: אבל במליאה צריך לכתוב שאסור.
<ארבל אסטרחן: רצינו לכתוב שבמליאה מותר.
דוד רותם: במליאה אסור, אלא אם כן קצין הכנסת התיר את זה.
אברהם מיכאלי: ערוץ 99 מקליט.
דוד רותם: להקליט ולצלם.
<ארבל אסטרחן: העניין הוא שחברי כנסת בעצמם לפעמים מצלמים ואחר כך מעלים את זה לאתר שלהם.
יריב לוין: דודו, זה מעולם האתיקה.
יריב לוין: אי אפשר, לא תוכל.
יריב לוין: זה עניין של אתיקה.
אורי מקלב: אנחנו לא מצביעים על התקנון הזה.
<ארבל אסטרחן: על הסעיף הראשון, על התקנות.
אורי מקלב: אנחנו מצביעים רק על הסמכות.
<ארבל אסטרחן: על תיקון התקנות.
אורי מקלב: על השינוי של קצין הכנסת.
יריב לוין: רבותי, הערות נוספות?
יריב לוין: מי בעד התקנות כפי שהוקראו, בתיקונים כפי שדובר עליהם?
<ארבל אסטרחן: סעיף 11 לתקנות.
אורי מקלב: סעיף 11.
אורי מקלב: אדוני היושב-ראש, אנחנו לא מצביעים על הכול, זה ניתן לשינוי על-ידי קצין הכנסת.
יריב לוין: כן, אני אומר – סעיף 11, על בסיס ההבנה של הנחיית קצין הכנסת שתינתן בנוסח הזה.
אורי מקלב: זה היום.
אורי מקלב: מחר הוא יכול לשנות.
יריב לוין: בסדר, תמיד הוא יכול.
יריב לוין: רבותי, מי בעד סעיף 11?
יריב לוין: השעה 11:15, אנחנו בתיקוני התקנון לא נספיק לדון היום.
יריב לוין: הנושא הזה יידחה לישיבה אחרת.
מיקי רוזנטל: שלום לכם, אני פותח את ישיבת ועדת הכנסת, אנחנו דנים בתקנון אתיקה לחברי כנסת.
מיקי רוזנטל: יום לא פשוט ואני מבקש להעביר את תנחומי למשפחות הנופלים וכמובן לעודד את משפחות הפצועים ואת הפצועים עצמם, נאחל להם החלמה מהירה.
מיקי רוזנטל: אנחנו הגענו לפרק י"ב, סעיף 62, על תפקידים מיוחדים בכנסת.
מיקי רוזנטל: בנוהל הרגיל – אני אקרא ומי שיש לו הערות יעיר.
מיקי רוזנטל: "פרק י"ב: תפקידים מיוחדים בכנסת מטרת פרק י"ב 62.
מיקי רוזנטל: מטרת הכללים בפרק זה היא להבטיח שנושאי תפקידים מיוחדים בכנסת יהיו ראויים לתפקידם וימלאו את תפקידם באופן ראוי.
מיקי רוזנטל: יושב ראש הכנסת 63.
מיקי רוזנטל: (א) יושב ראש הכנסת ינהל את ענייני הכנסת באופן ממלכתי, שישמור על מעמדה, כבודה ועצמאותה, יפעל כדי שהכנסת תמלא את תפקידיה באופן תקין ויעיל, ויעשה לטיפוח אמון הציבור בכנסת.
מיקי רוזנטל: (ב) יושב ראש הכנסת מייצג את הכנסת על כל סיעותיה, ובכהונתו ינהג בסיעות ובכל חברי הכנסת בכבוד, בשוויון ובהגינות.
דוד רותם: למה צריך את הסעיף הזה בכלל?
דוד רותם: יש לנו איזושהי בעיה?
דוד רותם: יושב-ראש הכנסת הוא בחירה פוליטית אז אתה מבין שאי אפשר להגיד לו איך הוא יתנהג.
מיקי רוזנטל: אנחנו כן יכולים לצפות ממנו.
מיקי רוזנטל: אנחנו לא יכולים חלילה להתערב בשיקוליו הפוליטיים או ברעיונותיו הפוליטיים, אבל אנחנו כן מצפים ממנו, בהיותו איש פוליטי, לנהוג בהגינות ביתר חברי הבית מתוקף תפקידו הממלכתי.
מיקי רוזנטל: אנחנו הרי לא מבקשים ממנו להמיר את דתו או להמיר את דעותיו הפוליטיות, אלא מה שנדרש ממנו זה לכבד גם את האחרים, לפעול לפי תקנות הבית, לא להטות את תקנות הבית כדי להשיג הישגים פוליטיים או דברים מהסוג הזה.
מיקי רוזנטל: אין פה הרי שום דבר מעבר לזה שהוא יפעל בהגינות.
מיקי רוזנטל: זו דרישה, אני חושב, סבירה ולגיטימית.
מיקי רוזנטל: אתה אומר שזה מיותר, שזה מובן מאליו?
מיקי רוזנטל: יש משהו בדבריך.
דוד רותם: יש דברים שלא צריך להגיד אותם.
מיקי רוזנטל: אני לא ניסחתי את זה אבל אני מניח שמי שחשב על זה נתקל מן הסתם, אולי, אני משער - - -
איל ינון: לא, אני לא בטוח שזה על רקע ניסיון עבר לא טוב או משהו כזה, אני חושב שזה ניסוח של ועדת זמיר, נכון?
<בני שדה: אני מנסה להבין לגבי כל הפרק מהו הערך המוסף, גם לגבי יושב-ראש ועדה וגם לגבי יושב-ראש הכנסת – מה אנחנו מגלים עכשיו?
איל ינון: צריך לעשות הפרדה ברורה בין יושב-ראש הכנסת לבין יושב-ראש ועדה.
איל ינון: לגבי יושב-ראש ועדה הדברים האלה לא טריוויאליים לחלוטין, את זה אני יכול לומר מתלונות וניסיון היומיום שלנו.
איל ינון: לגבי יושב-ראש הכנסת לא נתקלנו - - -
דוד רותם: גם יושב-ראש ועדה הוא בחירה פוליטית.
איל ינון: אבל אני אומר, האתוס של יושבי-ראש הכנסת לא דומה בדיוק לאתוס של יושבי-ראש ועדות בכנסת.
איל ינון: יושב-ראש הכנסת – למיטב ידעתי, וירדנה נמצאת פה הרבה שנים, אולי היא תוכל להעיד – הנוהג והאתוס של המשרה הם שגם אם הוא איש פוליטי והוא שייך לרוב גם למפלגת השלטון המרכזית, הוא מתנתק במידה מסוימת.
איל ינון: למשל, אני יודע שהוא לא בא לישיבות סיעה, הוא לא מגיע לישיבות שגרתיות של מרכז מפלגה או דברים מהסוג הזה, והוא משתדל לנהל את הכנסת בצורה הגונה ולא מתוך נקודת מבט רק של איש מפלגת השלטון המרכזי.
איל ינון: לגבי יושבי-ראש הוועדות המצב הוא שונה ויש על זה ויכוח האם תפקידו של יושב-ראש ועדה בכנסת הוא להיות מעין יושב-ראש כנסת זוטא ולנהל את זה גם כן בממלכתיות כפי שמצופה מיושב-ראש הכנסת, או שיש כן מקום יותר לעניין הפוליטי בניהול.
איל ינון: אגב, ועדת האתיקה קיבלה החלטה לפני זמן לא רב בעניין הזה כשהיא עשתה איזושהי הבחנה בין הדיונים שיושב-ראש ועדה יוזם – שהם כן יכולים להיות מאוד משופעים מהאג'נדה הפוליטית שלו ומהשיוך הפוליטי שלו, לבין האופן שבו מתנהל הדיון – שהוא כן צריך להקפיד כמובן להזמין את כל הגורמים הרלוונטיים ולא רק את מי שמשרת את האג'נדה שלו, הוא כן צריך לתת רשות דיבור לחברי כנסת שלא מסכימים אתו וגם לאנשים שהוזמנו לדיון והם חולקים על דעתו וכו'.
איל ינון: זו היתה ההבחנה.
מיקי רוזנטל: גם הדילמה היא גדולה מאוד.
מיקי רוזנטל: במיוחד – וזה נוגע יותר לענייני יושבי-ראש ועדות ופחות באמת ליושב-ראש הכנסת – אחת הטענות המרכזיות היא שמעמדה של הכנסת נשחק מאוד ואם יש עוד איזשהם עמודי תווך שיכולים לעמוד מול הממשלה ולהגן על כבודה של הכנסת זה יושבי-ראש ועדות, שיש להם אוטונומיה מאוד מאוד גדולה בשיקול הדעת שלהם, בפעילות שלהם וכו'.
מיקי רוזנטל: יש לזה צד אחד והצד השני הוא שהממשלה לא יכולה להפעיל את הרוב האוטומטי שלה בכל מקרה, דווקא בגלל תפקידם הייחודי של יושבי-ראש הוועדות.
מיקי רוזנטל: זה הצד השני של העניין.
מיקי רוזנטל: ולכן יש מי שטוען וגורס שאסור לפגוע במעמדם ולא צריך להתערב בשיקול דעתם, ורואים בהחלטה האחרונה שקיבלה ועדת האתיקה – בנושא של מירי רגב והתלונה שעלתה על העובדה שהיא לא הזמינה מגוון מאוזן של נציגים בסוגיה שעלתה על הפרק – רואים בהחלטה הזו החלטה שעוד יותר מחלישה את הכנסת.
מיקי רוזנטל: זאת אומרת, הצדדים הם לכאן ולכאן.
מיקי רוזנטל: לגבי יושב-ראש הכנסת אני לא חושב שיש סוגיה כזאת.
דוד רותם: אין סוגיה כזאת, אני חושב שצריך להוריד את כל הפרק הזה.
איל ינון: אגב, ועדת זמיר הלכה רחוק יותר והיא קבעה גם: "יושב-ראש הכנסת ימנע מפעילות סיעתית וכן מפעילות מפלגתית שיש בה כדי פגיעה או מראית עין של פגיעה במעמד הממלכתי של תפקידו".
איל ינון: זה ועדת ג'ומס וגם אתם לא אימצתם.
מיקי רוזנטל: כן, ויתרה על הדבר הזה, ובצדק לטעמי, כי בסוף הוא איש פוליטי.
ירדנה מלר-הורוביץ: בהתחלה הוא איש פוליטי.
מיקי רוזנטל: בסוף או בהתחלה, נכון.
דוד רותם: הוא מתחיל כאיש פוליטי.
מיקי רוזנטל: הוא מתחיל כאיש פוליטי, נכון, אבל אנחנו כן מצפים ממנו לאיזושהי התנהגות ממלכתית.
דוד רותם: אחר כך הוא נבחר לנשיא.
מיקי רוזנטל: אנחנו כן מצפים ממנו לאיזושהי התנהגות הגונה וממלכתית, אני לא חושב שצריך לאסור עליו לבקר בסיעה ולפעול, אבל כן צריך שהנורמות האלה כן יכתבו, בעיני הן לא מיותרות.
<אילת פישמן: הערה קצרה – אני מסכימה שהפרק איננו מיותר, בעיני הפרק איננו מיותר מכיוון שבמיוחד ביו"ר הכנסת מדובר על תפקיד שהוא יותר ממלכתי ולכן נכון לדרוש ממנו לומר באופן מסוים ומפורט שאנחנו רוצים שהוא יהיה קצת יותר מחבר כנסת רגיל.
<אילת פישמן: אנחנו מבקשים, מציעים, בכל זאת להכניס את השקיפות כערך בסעיף 63, זה לא נכנס בפרק הערכים בתחילת הכללים ואנחנו חושבים שזה ערך שכן צריך להיות ערך מנחה בכלל פעילות הכנסת.
<אילת פישמן: היו"ר בעצם מייצג את כל הבית הזה ואנחנו חושבים שצריך איכשהו לשלב את הדבר הזה בנוסח.
איל ינון: לא הבנתי.
מיקי רוזנטל: תסבירי את עצמך, למה שאני אפרש?
<אילת פישמן: לשאלה האם צריך את הפרק הזה או לא – לדעתנו צריך.
איל ינון: לא, אני מדבר על הערך שאת מבקשת להוסיף.
<אילת פישמן: בסעיף 63(א) יש לנו פה רשימת ערכים, נכון?
<אילת פישמן: – הכנסת תמלא את תפקידיה באופן תקין ויעיל ואמון הציבור בכנסת.
<אילת פישמן: את ערך השקיפות כערך – לא התקבלה ההצעה או הבקשה להכניס אותו בפרק ערכים, בתחילת הכללים בסעיף 1, לכן אנחנו מבקשים להוסיף אותו כאן.
מיקי רוזנטל: מה שאמרנו גם אז, וגם אני אומר לך היום – אבל אני גם לא מתנגד לזה, לי אין שום בעיה עקרונית עם זה – הוא שהכנסת היא באמת אחד המוסדות הפועלים ביותר שקיפות מאשר יתר מוסדות השלטון במדינת ישראל.
<אילת פישמן: מסכימה לגמרי, אז למה לא להגיד את זה?
מיקי רוזנטל: אמרתי, לי אין שום בעיה, אני לא יודע איפה והיכן ננסח את זה, לי אין שום בעיה עקרונית לנסח את זה.
מיקי רוזנטל: אני לא חושב שצריך להחיל את זה על יושב-ראש הכנסת בהכרח, לא יודע, זה מעורר מחשבה, נרשמה ההערה.
מיקי רוזנטל: אני ממשיך: "(ג) הוראות סעיף זה יחולו גם על סגן ליושב ראש הכנסת המנהל את ישיבת הכנסת או הממלא את אחד מתפקידי יושב ראש הכנסת.
מיקי רוזנטל: יושב ראש ועדה 64.
מיקי רוזנטל: (א) יושב ראש ועדה ינהג בכל חברי הוועדה בכבוד, בשוויון ובהגינות.
מיקי רוזנטל: (ב) יושב ראש ועדה יבטיח יחס של כבוד לעובדי הכנסת ולמוזמנים לישיבות הוועדה.
מיקי רוזנטל: (ג) יושב ראש ועדה ינהג בממלכתיות ובאיזון בקביעת המוזמנים לישיבות הוועדה ובאופן ניהולן.
מיקי רוזנטל: (ד) בסעיף זה, "ועדה" - לרבות ועדת משנה.
מיקי רוזנטל: " הקדמתי את המאוחר והצגתי את הדילמה.
מיקי רוזנטל: אני כן מברך על החלטת ועדת האתיקה שקבעה שיש לנהל את הישיבות באופן מאוזן וכך גם לגבי רמת המוזמנים.
מיקי רוזנטל: אני מודה שזה מעורר בי חשש שיתחילו לבוא אנשים עם סטופר ויגידו: הצד הזה קיבל יותר זמן ממני להציג את טיעוני וכו' וזו תהיה קרקע פורייה לתלונות אינספור.
איל ינון: אנחנו כבר הספקנו לדחות.
איל ינון: תלונות קטנוניות בעניין הזה כבר, נדמה לי, התקבלו וכבר הספקנו גם לדחות אותן ואמרנו שזה שמור למקרים הקיצוניים שבהם לא היה ניתן להתעלם מחוסר האיזון והאופן הלא-ממלכתי שהישיבה נוהלה, לא על קוצו של יוד אם ניתן טיפה יותר זמן לאחד על חשבון השני וכו'.
מיקי רוזנטל: מהניסוח הזה עולה לכאורה שהקצאת הזמנים והמוזמנים צריכים להיות באיזו מין דייקנות.
מיקי רוזנטל: הייתי אולי שוב מבקש מכם לנסות לחדד את הנקודה שבאמת מדובר במקרי קיצון, מהטעם הפשוט שאינני רוצה לפתוח את הדלת למין מבול של תלונות אינסופיות שהניסוח הזה מזמין, כי הניסוח הזה הוא בעצם אומר שיהיה פה ממש fair play.
מיקי רוזנטל: יושב-ראש ועדה לא חייב לתת זכות דיבור לאנשים שמגיעים, או כל מיני דברים מהסוג הזה, שאני משוכנע שיהיו קרקע לתלונות אינספור.
מיקי רוזנטל: אנחנו, כאמור, רוצים שיהיה ההסכם בין הציבור לנבחריו מאוד בהיר וברור ונדמה לי שפה צריך אולי לחדד את הנקודה הזאת.
<תומר נאור: השאלה – סעיף (ב) מטיל אחריות על יושב-ראש הוועדה במקרה של חבר כנסת שמשתלח באחד המוזמנים או בחבר כנסת עמית?
<תומר נאור: כאתה אומר "יושב-ראש ועדה יבטיח יחס של כבוד" – במידה ויושב-ראש הוועדה לא מנהל את הוועדה ביד רמה, האם מוטלת עליו איזושהי אחריות לפי הסעיף הזה?
איל ינון: כן, זה מטיל אחריות.
איל ינון: לתפיסתנו, זה מה שכתוב וזה מטיל אחריות על יושב-ראש ועדה שרואה שחבר כנסת שחבר בוועדה, שמשתתף בדיון, משתלח באופן פרוע בעובד מדינה או בעובד הכנסת.
איל ינון: זה מטיל עליו אחריות להסב את תשומת לבו של חבר הכנסת שאין להתנהג כך.
<תומר נאור: ובמידה ולא האחריות לפתחו של יושב-ראש הוועדה?
מיקי רוזנטל: זאת בקשתי.
מיקי רוזנטל: לא שאני לא שלם עם הניסוח, אין לי שום בעיה עם העיקרון, אני אומר שוב, צריך לראות שהסעיף מופעל או יידרש למקרים קיצוניים.
מיקי רוזנטל: "ראש האופוזיציה 65.
מיקי רוזנטל: ראש האופוזיציה מייצג בתפקיד זה את כל סיעות האופוזיציה, וינהג בסיעות אלה ובכל חבריהן בכבוד, בשוויון ובהגינות.
איל ינון: פה אני רוצה להעיר שאני לא בטוח עד כמה זה נכון לגזור גזירה שווה, כפי שכאילו עולה מפה, בין תפקיד ראש האופוזיציה לתפקיד יושב-ראש הכנסת, או יושב-ראש ועדה בכנסת.
איל ינון: ראש האופוזיציה, בעיקר בישראל, שהאופוזיציה היא מאוד מאוד לא הומוגנית – גם הקואליציה לא הומוגנית, אבל בוודאי האופוזיציה – קשה הרבה פעמים לראות אותו כמי שבאמת מייצג את כל סיעות האופוזיציה.
איל ינון: יכולה להיות אופוזיציה מאוד קוטבית בתוכה, וגם אין לו סמכויות בניהול הכנסת או כלפי סיעות האופוזיציה או חברי האופוזיציה, ולכן אני לא בטוח שזה סעיף נכון.
איל ינון: יש לו יותר מעמד סמלי, טקסי, דמוקרטי, כסמל דמוקרטי של המשטר, אבל הוא לא מחלק זמן דיבור, הוא לא מעלה נושאים על סדר-היום, הוא לא קובע את סדר-היום של הכנסת.
איל ינון: כלומר, אני לא רואה באיזה מובן הוא אמור – עוד פעם, גם מבחינת העמדות השונות יכולים להיות פערים מאוד מאוד גדולים בקרב סיעות האופוזיציה ואין דבק מחבר.
איל ינון: ראש האופוזיציה יכול להיות חבר בסיעה מאוד ימנית, בעוד שבישראל, לפחות עד היום, על הסיעות הערביות באופן מסורתי נמצאות באופוזיציה, זה לא מתחבר הרבה פעמים.
ירדנה מלר-הורוביץ: זה אפילו מנע מאתנו לזמן כנסת בפגרה, אפילו לא יכלו להתארגן על 25 החתימות לזמן כנסת.
איל ינון: אז אני לא יודע אם ההשוואה הזאת בין התפקידים היא השוואה נכונה.
מיקי רוזנטל: הסעיף הזה הוא תולדה של ועדת זמיר.
מיקי רוזנטל: הוא לא מופיע היום, הוא סעיף חדש?
מיקי רוזנטל: יכול להיות שהמילה "מייצג" היא באמת מופרזת ועלולה באמת להביא - - -
<תומר נאור: אפשר לשנות את זה ל"וישאף לנהוג בהגינות" במקום.
מיקי רוזנטל: לא, עולה פה איזו בעיה עקרונית מהותית, זו לא בעיה ניסוחית.
<בני שדה: מה התפקיד?
<בני שדה: מה כולל התפקיד?
מיקי רוזנטל: התפקיד של ראש האופוזיציה דווקא הוא ברור מאוד אבל חיילותיו הם לא תמיד לשירותו.
ירדנה מלר-הורוביץ: זה עיגן את הפגישות שלו עם ראש הממשלה, זה עיגן את זכותו לשאת את דבריו מיד אחרי ראש ממשלה בכל פעם שראש הממשלה נושא את דבריו, אני חושבת שזה חשוב מאוד.
ירדנה מלר-הורוביץ: אם פעם יכלו להתעלם, היום זה מקובע.